Potx eta Lotx

Potx eta Lotx, Algaraz elkartearen barruan, Josu Zubiak, Itziar Arkauzek, Danel Teranek eta Ander Murillok osatzen duten pailazo talde oñatiarra da.

Antzerkia, dantza eta kantua uztartzen dituzte beren ikuskizunetan, pailazo klasikoaren umore kutsuarekin osatuz. Familia osoari zuzendutako ikuskizunak egiten dituzte eta nahiz eta bereziki gaztetxoentzako emanaldiak diren, helduentzako keinu ugari ere izaten dituzte antzezlanek.

Beraien hasierak 2011ko abenduaren 3 urtean izan ziren Potx eta Motx izenpean. Pailazo bikote honekin bi ikuskizun egin zituzten: Hartxoen lagun eta Naturan barrena.

2017an, ordea, gaur egun ezagutzen ditugun Potx eta Lotx sortu ziren. Orduz geroztik beste hiru ikuskizun egin dituzte: Herriko festetan, Etxean eta Kaleak bizirik. Hiru denboraldi horietan, ikuskizunekin disko eta DVD bana ere kaleratu dituzte.

 Taldekideak 

Gaur egungoak
 Potx, Josu Zubia (Oñati, Gipuzkoa, 1994)
 Lotx, Itziar Arkauz (Oñati, Gipuzkoa, 1988)
 Pertsonaiak, Danel Teran (Oñati, Gipuzkoa)
 Pertsonaiak, Ander Murillo (Oñati, Gipuzkoa)

Hasierakoak
 Potx, Josu Zubia (Oñati, Gipuzkoa, 1994)
 Motx, Amaia Igartua (Oñati, Gipuzkoa, 1994)
 Pertsonaiak, Itziar Arkauz (Oñati, Gipuzkoa, 1988)

 Pailazoen urtez urteko bilakaera 
Pailazo taldeak bilakaera izan du. Gaur egun Potx eta Lotx izenarekin ezagunak badira ere, hasieran Potx eta Motx izenaz hasi ziren. 2014tik 2017ra, bi pailazo bikoteen artean bizpaihiru urte egon ziren oholtzetatik aldenduta.

Aktorea2011-20152016-20202021-2024Josu ZubiaPotxPotxAmaia IgartuaMotxItziar ArkauzBeste pertsonaiakLotxDanel TeranBeste pertsonaiakAnder MurilloBeste pertsonaiak

 Beste pertsonaiak 
* errepikatutako pertsonaia

+AktoreaPertsonaiaUrteaIkuskizunaItziar ArkauzMiope2013 - 2014Naturan barrenaSetan basozaina2013 - 2014Naturan barrenaZerraldo ehiztaria2013 - 2014Naturan barrenaDanel TeranOsaba2017 - 2019Herriko festetanRikardo Anakardo2017 - 2019Herriko festetanXimon postaria2019 - 2021EtxeanIzaskun2019 - 2021EtxeanIzaskun*2021 - 2022Kaleak bizirik!Joserra Otero2021 - 2022Kaleak bizirik!Izaskun*2022 - 2023AireportuanJoserra Otero*2022 - 2023AireportuanAnder MurilloEguzkilore2017 - 2019Herriko festetanXabi Sound2017 - 2019Herriko festetanImanol (elkarrizketatzailea)2019 - 2021EtxeanXabi Sound*2019 - 2021EtxeanKaleko musikaria2021 - 2022Kaleak bizirik!Alkatea2021 - 2022Kaleak bizirik!Xabi Sound*2021 - 2022Kaleak bizirik!Gartxot (pilotua)2022 - 2023AireportuanSusi Pusi (azafata)2022 - 2023AireportuanTxolo (polizia)2022 - 2023Aireportuan

 Gaur egungo taldekideak 
 Josu Zubia 
Potx pailazoa da Josu Zubia eta oñatiarra da sortzez. HUHEZIn Hezkuntza Bereziko irakasle ikasketak egin zituen eta horrez gain, Euskal Kultur Transmisioaren graduondoko bat ere bai. Unibertsitatean euskara batzordean eta sormen lanetan ere parte hartu izan du. Herrian, hainbat elkarteren sormen prozesuetan parte hartu du: ELTZIA egitasmoa, Irazan Antzerki Gunea eta Algaraz Ikuskizun elkartea. Talde horietan parte hartzeaz gain, herri-mugimenduko beste egitasmo batzuetan ere hartzen du parte (Oñatiko inauteriak...). Orain urte batzuk, klownaren balioaz jabeturik, hainbat profesionalen eskutik (Jesus Jara, Amaia Prieto, Caroline Dream, Alex Navarro...) klown formazioa jaso izan du Valentzian, Bartzelonan, Gasteizen eta beste leku batzuetan. Irazan antzerki elkartean antzerki formatzaile eta dinamizatzaile gisa dihardu. Algaraz elkartearen bitartez, hainbat unibertsitate eta udaletan formazio eta unean uneko hitzaldiak ere eman izan ditu Itziar Arkauzekin batera. Horrez gain, musikaria da eta guztira bost disko kaleratu ditu. Gainera, egun, Euskal Herriko Antzerkizaleen Elkartearen parte da.

 Itziar Arkauz 
Lotx pailazoa da Itziar Arkauz. Jaiotzez oñatiarra da. Gasteizko Erizaintza Unibertsitate Eskolan burutu zituen bere erizain ikasketak. 2013. urtetik, hainbat kultur prozesutan murgilduta dabil, besteak beste ELTZIA, Irazan Antzerki Gunean eta Algaraz Ikuskizun Elkartean. Horretaz gain, herri-mugimenduko beste egitasmo batzuetan ere hartu izan du parte, hala nola, Oñatiko Inauterietan. Antzerkiaren beste arlo batzuk ere jorratu dituen arren (inprobisazioa..), klownean sakontzeko grina piztu zitzaion beronen esentzia ezagutu zuenean. Hori dela eta, formakuntza jaso du zenbait profesionalen eskutik (Amaia Prieto, Jesus Jara, Irrikiclown...). Gaur egun, Irazan antzerki gunean dinamizatzaile lanetan aritzen da. Algaraz elkartearekin ere lanketa sakon bat egiten ari da Josu Zubiarekin batera, klownaren balioak gizarteari gerturatzeko asmoz. Hainbat unibertsitate eta udaletan hitzaldiak eman izan ditu tarteka. Musikan ere oinarrizko formazioa jaso du.

 Danel Teran 
Osaba, Izaskun edota Rikardo Anakardoren pertsonaiak antzeztu ditu Danelek Potx eta Lotxeko ikuskizunetan. Oñatiarra da eta ikus-entzunezko komunikazio ikasketak egiten dihardu, egun, HUHEZIn. Antzerkiari dagokionez, Gasteizko Ortzai Antzerki Eskolan eman zituen bere lehen urratsak eta ondoren herrian sortutako Irazan Antzerki Guneko gazteen taldeko kide izatera pasa zen. Bertan hainbat motatako proiektuak egin ditu, baita aktore ezagunek emandako ikastaroak jaso ere. Horren ostean, “XUP!” antzerki taldea sortu du beste kide batzuekin batera. Bertan 15-19 urte bitarteko gazteek hartzen dute parte. Gainera, gazteei zuzendutako antzezlan bat sortu eta antzeztu du. Horrez gain, bai antzerki taldean, baita pailazo taldean ere, komunikazioaz arduratzen da Danel, eta gaur egun Irazan Antzerki Guneko dinamizatzaile zein batzarreko kide da.

 Ander Murillo 
Ander Murillok, Xabi Sound ezaguna eta Imanol elkarrizketatzailearen pertsonaiak burutu ditu, besteak beste.  Oñatiarra da eta orain Gasteizen erizaintza ikasten ari da laugarren urtez Gasteizko Erizaintzako Unibertsitate-Eskolan. Kulturari dagokionez, Oñatiko Irazan antzerki gunean ibili izan da ia zazpi urtez, horren barnean “Irazankide gazteak” eta “XUP” taldeen kide izan da, eta Algaraz Ikuskizun elkartearen sormen prozesuan ere parte hartu zuen. Algaraz Ikuskizun elkartearen bidez sei urte daramatza Potx eta Lotx pailazoekin antzerkia egiten Euskal Herri osoan zehar, eta beraiekin lau disko kaleratu ditu. Pailazogintzari dagokionez, Valentzian Jesus Jara eta Amaia Prieto profesionalen eskutik pailazo formazioa jaso du. Institutuan ere bere klasekideek eta berak antzeztutako pailazo antzerkia aurrera eraman zuen, berak gidoilari, zuzendari eta aktore lanak eginez. Herriko hainbat jardueratan ere parte hartu izan du, esaterako, Oñatiko inauterietan.

 Taldearen bilakaera 

 Potx eta Motx (2011-2014) 
Potx eta Motx pailazoak 2011ko abenduaren 3an sortu ziren Oñatin. Kasualitatez sortu zuten bikotea. Euskararen Eguna zenez, herriko ikastetxe batean pailazoen saioa antolatu zuten. Pailazo haiek, ordea, ez ziren iritsi eta jendeak eskatuta Josu Zubiak eta Amaia Igartuak egin behar izan zuten pailazoarena, hamazazpi urte besterik ez zutela.

Bar-bateko saiakera hark harrera ona izan zuen ikusleen artean eta egun baterako sortu zen proiektu horrek aurrera segitu zuen. Oñatitik atera eta eskualdera zabaldu ziren eta saioak eskaintzen hasi ziren ikastetexeetan, gaztelekuetan, egun berezietan... Pailazo bikotearekin batera, pertsonaia gehiago ere aritu ziren ikuskizunetan. Tartean Itziar Arkauz (gaur egungo Lotx).

Etapa horretan, bi ikuskizun egin zituzten: Hartxoen lagun (2011-2013) eta Naturan barrena (2013-2014). Azken horrekin diskoa kaleratu zuten halaber.

 Algaraz elkartea (2016) 
2016. urtean Algaraz elkartea sortu zen Oñatin. Haren helburua pailazoaren begirada mundura zabaltzea da, gizartean diharduten taldeetan ekintzak burutuz. Izan ere, gaur egungo bizimoduan, sudur gorriak zeresan handia du eta horretan erabat sinesten du elkarteak.

Algaraz elkartearen babespean egindako proiektuetako bat da Potx eta Lotx pailazo taldea.

 Potx eta Lotx (2017-2023) 
2017. urtean, Potx eta Motx pailazoak banandu eta hiru urtera (Algaraz elkartea sortu berritan), Potx eta Lotx bikotea sortu zen: Amaia Igartua ( Motx) Itziar Arkauzek ordezkatu zuen, Lotxen pertsonaiarekin.

Orduz geroztik lau ikuskizunekin aritu dira herriz herri Herriko festetan (2017-2019), Etxean (2019-2021), Kaleak bizirik (2021-2022) eta Aireportuan (2022-2023).

Denboraldietako kantekin, disko bana kaleratu dute. Kanten hitzei dagokienez, Oñatiko Txinparta Bertso Eskolaren laguntza izaten dute. Ikuskizunen kasuan, Herriko festetan eta Etxean ikuskizunak grabatu zituzten eta DVDak argitaratu.

Gainera, denboraldi bakoitzean, formatu txikiagoko antzezlan bat ere kaleratzen dute.

 Potx eta Lotxen ikuskizunak 
 Herriko festetan (2017-2019) 
Sinopsia

Auskalomendi herrian gertatzen da istorioa. Urteko jaiegun nagusia da, eta merendola prestatzeko ardura izango dute Potxek eta Lotxek. Aurreko urteetan osabak izan du ardura hori eta orain Potxi eta Lotxi emango die osabak aukera hau. Ohore eta erronka handia da eurentzat, baina hanka-sartze handi bat egingo dute, merendola eramatea ahaztuko zaie, eta hor hasiko dira gorabeherak eta buruhausteak gure pailazoentzat.

Pertsonaiak
 Potx (Josu Zubia)
 Lotx (Itziar Arkauz)
 Osaba (Danel Teran)
 Rikardo Anakardo (Danel Teran)
 Eguzkilore (Ander Murillo)
 Xabi Sound (Ander Murillo)

Bira, diskoa, DVDa eta bideoklipak

2017ko abenduaren 27an egin zuten antzezlanaren estreinaldia Oñatiko gaztelekuan eta honekin batera, Herriko festetan diskoa kaleratu zuen pailazo taldeak. 12 abestiz osatutako diskoa, Txinparta Bertso Eskolako bertsolariekin hitzekin eta Josu Zubiaren musikarekin. Diskoaren grabaketa 2017ko uztailean egin zuten Mutrikuko AME estudioan.

Urte bereko azaroan aldiz, Auskalomendi izeneko beraien lehen bideoklipa estreinatu zuten eta egun 700.000 ikustaldi baino gehiago ditu YouTuben.

Ondoren, 2018ko azaroan DVDa kaleratu zuten "Herriko festetan" denboraldia borobiltzeko asmotan eta azkenean, 2019ko martxoaren 5ean amaitu zuten denboraldia Arrasateko Amaia Antzokian.

 Etxean (2019-2021) 
Sinopsia

Potx eta Lotx beti abentura berri bila dabiltza eta ez die axola non! Oraingo honetan, ETXEAN gelditu beharko dute, osabak irten beharra izan duelako. Hasieran, asperdurak jota egongo dira, zer egin jakin gabe. Baina laster hasiko zaizkie bisitari desberdinak agertzen. Horien artean, elkarrizketatzaile fin bat, sekretu handiak gordetzen dituen bizilagun xelebre bat eta postari bat. Aukera paregabea izango da gure pailazoek asperdurari aurre egiteko! Zer egingo dute pailazo bihurri hauek?

Pertsonaiak
 Potx (Josu Zubia)
 Lotx (Itziar Arkauz)
 Ximon postaria (Danel Teran)
 Izaskun (Danel Teran)
 Imanol elkarrizketatzailea (Ander Murillo)
 Xabi Sound (Ander Murillo)

Bira, diskoa, DVDa eta bideoklipak

Herriko festetan denboraldi arrakastatsuaren ostean, Etxean antzezlana estreinatu zuten 2019ko maiatzaren 19an Aretxabaletako antzokian. Antzezlan berriarekin batera, noski, 2018ko uztailean AME estudioan grabatutako diskoa kaleratu zuten, baita Asper-asper bideoklipa ere estreinaldia baino zerbait berandutxoago.

Azkenik, 2020ko otsailaren 16an, DVDaren grabaketa egin zuten Urretxuko Labeaga aretoan eta apirilaren 3an estreinatu zuten YouTuben, berrogeialdiaren eraginez.

Ikuskizunaren azken saioa Zarautzeko Villa Manuela pilotalekuan egin zuten, 2021eko uztailaren 26an.

 Kaleak bizirik! (2021-2022) 
Sinopsia

Oraingoan Osabak enkargu bat egin die Potx eta Lotxi: Kalera joan behar dira beren bizilaguna izandako Izaskunen etxera. Horretarako ez dute denbora asko izango; hala ere, bidean jende askorekin egingo dute topo: kaleko musikari batekin, herriko alkatearekin, OTA kontrolatzen duen udaltzainarekin… Hauekin hainbat abentura biziko dituzte, barregarriak zein negargarriak! Lortuko al dute agindutako orduan Izaskunengana heltzea?

Pertsonaiak
 Potx (Josu Zubia)
 Lotx (Itziar Arkauz)
 Izaskun (Danel Teran)
 Joserra Otero (Danel Teran)
 Kaleko musikaria (Ander Murillo)
 Alkatea (Ander Murillo)
 Xabi Sound (Ander Murillo)

Bira, diskoa eta bideoklipak

Kaleak bizirik! bira 2021eko ekainaren 11n aurkeztu zuten Oñatiko plazan egindako prentsaurrekoan. Egun hartan bertan estreinatu zuten izen bereko diskoa ere, plataforma guztietan. Ikuskizuna ordea uda ostean iritsi zen.  2021eko irailaren 19an estreinatu zuten Bilboko Campos Eliseos antzokian.

Aurreko emanaldietan bideoklip bana grabatu zuten, baina honetan hiru egin zituzten. Lehenengoa Txunpa txun izan zen eta 2021eko urtarrilaren 4an estreinatu zuten Gaztea irratiko Dida saioan. Bigarrena Pilota berria eta hau 2021eko maiatzaren 23an argitaratu zuten, oraindik ikuskizuna estreinatu gabe zegoela. Hirugarren bideoklipa berriz, Kaleak bizirik! izan zen eta 2021eko abenduaren 18an ikusi zuen argia.

Denboraldi honetan Geure mitologia izeneko ipuin musikatua ere sortu zuten. Liburua, abestia eta bideoklipa kaleratu zituzten. Proiektuaren aurkezpena 2022ko apirilaren 6an egin zuten Ataunen.

Bira honetako azkeneko saioa 2022ko azaroaren 29an egin zuten Barrikan.

 Aireportuan (2022-2023) 
Sinopsia

Heldu da eguna! Potx eta Lotxen ametsa betetzear da! Urteak daramatzate egun honekin amesten; denbora askoan aurrezten ibili eta gero, hegazkinez bidaiatu ahal izango dute. Pozez zoratzen sartu dira aireportura, baina megafoniatik entzuten dute euren hegaldia atzeratu egin behar izan dela ezinbestean. Horrela hasten da beraien abentura berria.

Aireportuan luzaro egon beharko dira zain. Norekin egingo dute topo? Zer abentura biziko dute? Lortuko al dute azkenean hegan egitea?

Pertsonaiak
 Potx (Josu Zubia)
 Lotx (Itziar Arkauz)
 Izaskun (Danel Teran)
 Joserra Otero (Danel Teran)
 Gartxot pilotua (Ander Murillo)
 Susi Pusi azafata (Ander Murillo)
 Txolo polizia (Ander Murillo)

Bira, diskoa eta bideoklipak

Aireportuan ikuskizunaren bira aurkezteko, 2022ko abenduaren 27an, Hegaldia abestiaren bideoklipa kaleratu zuten. Ondoren, abenduaren 8an, denboraldia aurkeztu zuten Durangoko Azokako Saguganbaran eta disko-liburua argitaratu zuten plataforma guztietan. Ikuskizuna aste batzuk geroago iritsi zen. Birako estreineko saioa abenduaren 26an egin zuten Bilboko Campos Eliseos antzokian.

Denboraldi honetan disko-liburua kaleratu zuten, Txanparta bertso eskolako haurrek sortu zituzten letrak Josu Zubiak musikatu zituen eta Pernan Goñi ilustratzaileak komiki eran marrazkiak sortu zituen gai bakoitzarentzat. Diskoaren grabaketa 2022ko urrian egin zuten Zestoako Gaztain estudioetan.

 Lanak 

 Diskoak 

Zenb.UrteaPailazoakDiskoaArgitaletxea12014Potx eta MotxNaturan barrena22017Potx eta LotxHerriko festetanAlgaraz32019EtxeanAlgaraz42021Kaleak bizirik!Algaraz52022AireportuanAlgaraz

 Filmografia (Grabatutako ikuskizunak) 
Zenb.Noiz grabatuaPailazoakIkuskizunaNon grabatuaArgitaletxea12018ko urriaren 14aPotx eta LotxHerriko festetanOñatiko Santa Ana antzokiaAlgaraz22020ko otsailaren 16aEtxeanUrretxuko Labeaga aretoaAlgaraz32022ko azaroaren 18aKaleak bizirik!Lazkaoko Areria aretoaAlgaraz

 Ipuin musikatuak 
Zenb.UrteaPailazoakDiskoaArgitaletxea12022Potx eta LotxGeure mitologiaAlgaraz

 Erreferentziak 

 Kanpo estekak 

Kategoria:Euskal Herriko pailazoak